SHBA: Zgjedhësit përgatiten për votimet partiake në Nevada
Ky është një ndër shtetet me popullsinë më të përzier në Amerikë
Kandidatët vazhdojnë përpjekjet deri në minutën e fundit për të tërhequr votues, qoftë me reklama në media apo me takime personalisht. Kur demokratët erdhën këtu për debat të martën, përkrahësit e tyre ishin të mobilizuar plotësisht. Suki Stanley dhe Barb Borden kanë qenë në një klasë me Hillari Klinton në shkollë fillore në shtetit Ilinoi. Ata kanë dalë për ta mbështetur, pasi i kanë impresionuar planet e saj për arsimin dhe kujdesin shëndetësor. thonë ata. Larg syve të publikut, politikanë dhe aktivistë partiakë punojnë për të ndihmuar kandidatët. Dy sindikata që përfaqësojnë punonjësit e hoteleve dhe kazinove kanë shprehur përkrahje për Barak Obamën. Vullnetarët bëjnë telefonata për të tërhequr përkrahës për kandidatët, përfshirë republikanin John McCain. Senatori republikan në kongresin shtetëror të Nevadës, Denis Nolan thotë se për banorët e këtij shteti, imigracioni dhe shfrytëzimi me kujdes i burimeve natyrore, si uji, janë ndër çështjet më të rëndësishme: Nga pikëpamja ideologjike, shtetet perëndimore si Utah, Nevada, Arizona, Idaho e biles edhe Kolorado kanë qëndrime të përafërta me njëri-tjetrin. Tani që votimet partiake në Nevada u përshpejtuan për t’u zhvilluar në janar, zëdhënësi i Partisë Republikane Steve Wark, thotë se gara është e paparashikueshme dhe një numër më i madh shtetesh po marrin rëndësi kyçe në këto zgjedhje: thotë ai. Në Universitetin e Nevadës Jugore, i cili organizoi debatin e fundit të kandidatëve demokratë, udhëheqës studentorë diskutojnë çështje politike. Taylor Gray, demokrat, ka vendosur të mbështesë Hillari Klinton, i impresionuar nga përgjigjet e saj në debat. Republikani Rejkuon Snead ende nuk ka vendosur: ",- thotë ai. Zgjedhjet partiake që zhvillohen nesër janë prova e parë zgjedhore në pjesën perëndimore të Shteteve të Bashkuara.